สำนักงานเขตบางพลัด โดยฝ่ายโยธาขอเรียนว่าบริเวณดังกล่าวเป็นพื้นที่เอกชน (รูปที่1)และตามแผนที่ระบบระบายน้ำหลักพื้นที่เขตบางพลัด ฝ่ายโยธาได้ตรวจเช็คค่าระดับน้ำ ทิศทางการไหลของท่อระบายน้ำแล้ว จึงได้ทำการติดตั้งเครื่องสูบน้ำจำนวน 2 เครื่อง ในบริเวณวัดเทพนารีเพื่อช่วยดึงน้ำในระบบท่อออกสู่แม่น้ำเจ้าพระยา
จุดที่ตั้งเครื่องสูบน้ำหน้าวัดเทพนารีสูงกว่าบริเวณหลังวัดโดยเฉพาะหลังตึก 2 ชั้นด้านซ้ายมือจากปากซอยนะคะ กว่าน้ำจะท่วมถึงระดับหัวกะโหลกเครื่องสูบน้ำ ชาวบ้านหลายหลังก็ต้องอยู่เกาะกันทั้งวันแล้วค่ะเพราะน้ำท่วมถึงครึ่งเข่ารอบบ้าน ฝนตก 10 นาทีแบบไม่แรงก็ท่วมเข้าบ้านเลย มีทางพอจะปรับระดับน้ำไม่ต้องถึงหัวกะโหลกก็สูบออกเลยได้ไหมคะ ความสูงระดับหน้าแข้ง น้ำท่วมมาแล้วน้อยกว่า 1 สัปดาห์
เครื่องสูบน้ำที่ทางฝ่ายโยธา สำนักงานเขตบางพลัดมาติดตั้งให้ทั้ง 2 เครื่องเป็นเพราะได้ขอไปค่ะ ครั้งแรกติดตั้งให้ตรงประตูซุ้มวัด ปรากฏว่าถ้าฝนตกหนักกำลังไม่พอเพราะเครื่องเล็ก ภายหลังจึงมาติดตั้งเครื่องใหญ่ให้อีกเครื่องที่หน้าวัด บริเวณที่เป็นแอ่งกะทะนี้ต้องรับน้ำจากที่อื่น ๆ ที่สูงกว่า ทั้งน้ำจากซอยกลางซึ่งเป็นที่เอกชนและน้ำจากท่อระบายน้ำ ถนนบ้านเรือนที่ตั้งอยู่ในเขตของกรุงเทพมหานคร ผู้ที่รับเคราะห์หนักก็คือชาวบ้านที่อยู่ในแอ่งกะทะนี้ จึงขอความเห็นใจโปรดอย่าได้แบ่งแยกว่าเป็นที่รัฐหรือเอกชนในปัญหาน้ำท่วมนี้เลยค่ะ ปีที่แล้ว 2565 ท่านผู้ว่าราชการกรุงเทพมหานคร ชัชชาติ สิทธิพันธุ์ ท่าน ผอ เขต และผู้ช่วยเขตบางพลัดก็ยังได้เข้าไปให้ความช่วยเหลือถึงบริเวณแอ่งกะทะนี้ ขอขอบคุณกรุงเทพทหานครที่ได้สร้าง app TraffyFondue ขึ้นมา ขอขอบคุณฝ่ายโยธา และทุกท่านของสำนักงานเขตบางพลัด หวังเป็นอย่างยิ่งว่าบริเวณแอ่งกะทะนี้จะไม่ถูกทอดทิ้ง และได้รับความช่วยเหลืออีกในครั้งหน้า ขอบคุณค่ะ